આ જમીન તેઓને વેચાણ કરવાની હોઈ તેમણે જમીન દલાલી નું કામ કરતા સબાસપુરના દિનેશજી ડાહયાજી ઠાકોર નો સંપર્ક કર્યો હતો જેથી દિનેશજીએ જમીનના કાગળો માંગ્યા હતા ત્યારબાદ દિનેશજીએ કહેલ કે એક પાર્ટી છે જે જમીન ખરીદવા તૈયાર છે માટે આપના ઓળખકાર્ડ અને રહેઠાણના પુરાવા આપો જેથી વિનોદભાઈએ તેમના ઓળખકાર્ડ અને રહેઠાણના પુરાવા આપ્યા હતા ત્યારબાદ બે મહિના જેવો સમય વિતી ગયો તેમ છતાં દિનેશ ઠાકોર તરફથી કોઈ જવાબ આવ્યો ન હતો આ દરમ્યાન બીજી પાર્ટી જમીન ખરીદવા આવી હોઈ તેઓ કચેરીમાં ૭/૧ર નો ઉતારો કઢાવવા ગયા હતા ત્યાં તેમની જમીનમાં ૭ લાખની લોનના બોજાની નોંધ પડેલી જોઈ ચોંકી ઉઠયા હતા અને તપાસ કરતા માલુમ પડેલ કે દેના ગુજરાત ગ્રામીણ બેંક શાહપુર ગાંધીનગરની શાખામાંથી લોન લેવામાં આવી છે.